stanford-oval/wikipedia huggingface dataset:
חבורות ההומוטופיה היחסיות
הגדרה > הגדרה בעזרת מרחב הלולאות

יהי  X מרחב טופולוגי ויהיו  A,B\subseteq X תתי מרחבים. נסמן  I=[0,1].
נגדיר  \Omega (X,A,B)=\{\omega \in X^{I}:w(0)\in A,w(1)\in B\} - זהו מרחב הלולאות ב- X שמתחילות בקבוצה  Aומסתיימות ב- B. זהו תת-מרחב טופולוגי עם הטופולוגיה המושרית מהטופולוגיה הקומפקטית-פתוחה על  X^{I}.
כעת, נגדיר:  \pi _{n}(X,A,*)=\pi _{n-1}(\Omega (X,A,*)) - חבורת ההומוטופיה היחסית. מבנה זה הוא חבורה עבור  n\geq 2, וחבורה אבלית עבור  n\geq 3 (כי זה נכון עבור חבורות ההומוטופיה הרגילות מסדר אחד פחות). התאמה זו מהווה פונקטור קו-וריאנטי.
למשל, עבור  n=2 נקבל ש- \pi _{2}(X,A,*) היא החבורה של לולאות סגורות בלולאות שמתחילות בתוך  A ומסתיימות בנקודה קבועה  *.
הגדרה > הגדרה בעזרת מחלקות הומוטופיה

ההגדרה לעיל נראית מעט לא טבעית, שכן לא נראה בבירור מה הקשר להומוטופיה של המרחב. על כן, נציב הגדרה שקולה.
נסמן  J^{n-1}=\partial I^{n-1}\times I\cup I^{n-1}\times 0\subset I^{n-1}\times I=I^{n} - זוהי ההיפרקובייה שהוציאו ממנה את הפנים וגם את פנים אחת הפאות. נביט באוסף ההעתקות עד כדי שקילות הומוטופית:  (I^{n},\partial I^{n},J^{n-1})\to (X,A,*) - כלומר, העתקות מהקוביה למרחב, הממפות את \partial I^{n} לתוך  A ואת  J^{n-1} לנקודה. את אוסף מחלקות השקילות נסמן  [(I^{n},\partial I^{n},J^{n-1}),(X,A,*)]. על אוסף זה מבנה טבעי של חבורה, בה הפעולה היא שרשור (כמו בחבורות ההומוטפיה), והיא נקראת חבורת ההומוטופיה היחסית.
זוהי הכללת הרעיון של הגדרת החבורה היסודית, ואכן כאשר  A=* מתקיים  \pi _{n}(X,*,*)\cong \pi _{n}(X,*).
שרשרת מדויקת של חבורות הומוטופיה

חבורות ההומוטופיה היחסיות מהוות כלי לחישוב חבורות הומוטופיה מסוימות, ובכך מהוות מעין רדוקציה - ניתן לחשב את החבורות היחסיות ביחס לתת מרחב כלשהו, ואת חבורות ההומוטופיה של תת-המרחב, ובכך לקבל מידע על החבורות של המרחב כולו.
פורמלית, נביט בהעתקות ההכלה  i:A\to X,  j:(X,*)\to (X,A). הן משרות העתקות  i_{*}:\pi _{n}(A,*)\to \pi _{n}(X,*),  j_{*}:\pi _{n}(X,*){\overset {\cong }{\leftrightarrow }}\pi _{n}(X,*,*)\to \pi _{n}(X,A,*), ועל כן מתקבלת סדרה:
\pi _{n}(A,*){\overset {i_{*}}{\longrightarrow }}\pi _{n}(X,*){\overset {j_{*}}{\longrightarrow }}\pi _{n}(X,A,*)
כדי להשלים אותה לסדרת מדויקת שקושרת את כל חבורות ההומוטופיה, נצטרך להגדיר העתקה מקשרת  \pi _{n}(X,A,*)\to \pi _{n-1}(A,*). כדי לעשות זאת, נביט בהעתקה  d:\Omega (X,A,*)\to A הנתונה על ידי  d(\omega )=w(0). לפי ההגדרה הראשונה, העתקה זו משרה העתקה כדרוש לעיל על חבורות ההומוטופיה, אותה נסמן  \partial =d_{*}. לסיכום, מתקבלת סדרה:
\pi _{n}(A,*){\overset {i_{*}}{\longrightarrow }}\pi _{n}(X,*){\overset {j_{*}}{\longrightarrow }}\pi _{n}(X,A,*){\overset {\partial }{\longrightarrow }}\pi _{n-1}(A,*)\longrightarrow \dots \longrightarrow \pi _{1}(X,A,*)\longrightarrow \pi _{0}(A,*)\longrightarrow \pi _{0}(X,*)
משפט: הסדרה לעיל היא סדרה מדויקת.
בעזרת סדרה מדויקת זו ניתן למצוא מספר חבורות בסיסיות, והיא טענה בסיסית וחשובה בתורת ההומוטופיה.
מסקנה לפיברציות סר

העתקה  \pi :E\to B נקראת פיברציית סר(אנ'), אם ניתן להרים הומוטופיות ביחס לכל  I^{n}. למשל, כל אגד סיבים הוא פיברציית סר. עבור פיברציות סר מתקיימת הטענה הבאה:
משפט: תהי  \pi :E\to B פיברציית סר, ועבור  *\in E ניקח את הסיב  F=\pi ^{-1}(\{\pi (*)\}). אזי, ההעתקה המושרית  \pi _{*}:\pi _{n}(E,F,*)\to \pi _{n}(B,*) היא איזומורפיזם.
כעת, אם נחזור לסדרה המדויקת ונשתמש בהתאמה הנ"ל, נקבל שרשרת:
\pi _{n}(F,*){\overset {i_{*}}{\longrightarrow }}\pi _{n}(E,*){\overset {\pi _{*}}{\longrightarrow }}\pi _{n}(B,*){\overset {\partial }{\longrightarrow }}\pi _{n-1}(F,*)\longrightarrow \dots \longrightarrow \pi _{1}(B,*)\longrightarrow \pi _{0}(F,*)\longrightarrow \pi _{0}(E,*)
לסדרה המתאימה לפיברציית סר (ובעיקר לאגד סיבים) שימושים רבים בחישוב חבורות ההומוטופיה, ובעיקר כאשר הסדרה מתפצלת, כמו בחישוב חבורות ההומוטופיה של מרחבים פרויקטיביים.
טד טרנר

| --- | --- |

 לידה:  19 בנובמבר 1938 (בן 85) סינסינטי, ארצות הברית 
 שם לידה:  Robert Edward Turner III 
 מדינה:  ארצות הברית 
 השכלה:  אוניברסיטת בראון  The McCallie School 
 מעסיק:  מטרו גולדווין מאייר 
 מפלגה:  המפלגה הדמוקרטית 
 בן או בת זוג:  ג'יין פונדה (1991–2001)  Judith Nye (1960–?)  Jane Shirley Smith (1965–?) 
 מספר צאצאים:  5 
 פרסים והוקרה:  Walter Cronkite Award for Excellence in Journalism (1990)  פרס אדוארד מורו (2000)  פרס באוור להישג במדע (2006)  Weintal Prize for Diplomatic Reporting (1990)  Trustees Award (1990)  פרס המלך הוא עירום (2001)  מדליית אודובון (1991)  הומניסט השנה (1990)  Sports Lifetime Achievement Award  דוקטור לשם כבוד של אוניברסיטת חיפה  כוכב בשדרת הכוכבים בהוליווד  פרס דלתא להבנה עולמית  פרס אמי הבינלאומי לניהול  פרס פיבודי 
 tedturner.com
 
רוברט אדוארד "טד" טרנר השלישי (באנגלית: Robert Edward "Ted" Turner III; נולד ב-19 בנובמבר 1938) הוא איש עסקים אמריקאי, והבעלים של מספר חברות תקשורת גדולות. טרנר הקים בין היתר את רשת החדשות CNN, שהייתה הראשונה שהקדישה 24 שעות לשידורי חדשות בלבד. בנוסף, נודע טרנר גם כתורם למטרות שונות, בין היתר תרם מיליארד דולר לארגון האומות המאוחדות באמצעות קרן שהקים. טרנר גם היה בעליו של ארגון ההיאבקות WCW. בעברו, גם היה אלוף עולם בשייט.
ביוגרפיה

טרנר נולד בסינסינטי, אוהיו שבארצות הברית. התחנך במכינת קולג' נוצרית לבנים-בלבד. החל להתחרות בשיט יאכטות בגיל 12 והתחרה במבחנים האולימפיים לאולימפיאדת טוקיו (1964). ב-1977 היה רב החובל של היאכטה Courageous בתחרות גביע אמריקה וב-18 בספטמבר 1977 הגן בהצלחה על תואר גביע אמריקה בניצחון 0–4 על אוסטרליה. ב-1993 נבחר להיכל התהילה של גביע אמריקה וב-2011 להיכל התהילה הלאומי לשיט.
טרנר ירש את סוכנות הפרסום של אביו ב-1963 לאחר שהלה התאבד. הוא הרחיב את עסקיו לתחומים אחרים בעולם התקשורת כשרכש תחנת רדיו באטלנטה ב-1970 והחל בבניית אימפריית "Turner Broadcasting System". כעשור לאחר מכן הקים את CNN, שהובילה מהפכה בעולם התקשורת, בעיקר לאחר סיקוריה הבולטים את אסון מעבורת החלל צ'לנג'ר (1986) ואת מלחמת המפרץ הראשונה (1990). קבוצת הבייסבול שרכש, האטלנטה ברייבס הפכה למותג לאומי בארצות הברית, והוא הקים את משחקי הרצון הטוב, מפעל ספורט שפעל במשך כ-15 שנים.
ב-1991 הוכתר כאיש השנה של המגזין טיים, והיה לאיש התקשורת הראשון שזוכה בכך.
בשנת 2000, קיבל תואר דוקטור לשם כבוד מטעם אוניברסיטת חיפה.
הונו הוערך בספטמבר 2011 על ידי המגזין פורבס כעומד על 2 מיליארד דולר.
בספטמבר 2018 סיפר טרנר בריאיון בטלוויזיה כי הוא סובל מדמנציה עם גופיפי לואי.
עמדותיו הפוליטיות

טרנר ידוע כפרו-פלסטיני, ואף טען (בזמן שכיהן כמנכ"ל CNN) ב-2002 כי גם מדינת ישראל מבצעת טרור. בתגובה, ממשלת אריאל שרון הגיבה שהטענות של טרנר "טיפשיות".
ב-2006 בריאיון לתוכנית האירוח של דייוויד לטרמן, טען טרנר בעד ההתחמשות הגרעינית באיראן: "לנו (ארצות הברית) יש 28 אלף. למה להם (לאיראן) אסור 10? ושלא נדבר על ישראל- להם יש כ-100".
במעמד אחד כינה טרנר את מבצעי פיגועי 11 בספטמבר "אמיצים". עם זאת, בראיון מאוחר יותר טען ששגה בלשונו.
הערות שוליים

↑  מקבלי התואר דוקטור כבוד מאוניברסיטת חיפה, אוניברסיטת חיפה
↑  Ted Turner, Forbes (באנגלית)
↑   מייסד רשת CNN טד טרנר חשף כי הוא סובל מדמנציה, באתר TheMarker‏, 29 בספטמבר 2018
↑  הבעלים של CNN מאשים את ישראל בטרור, באתר TheGuardian, יוני 2002
1 2  Burkeman, Oliver; Beaumont, Peter (18 ביוני 2002). "CNN chief accuses Israel of terror". The Guardian. נבדק ב-31 באוגוסט 2016. {{cite news}}:  (עזרה)
↑  James Bowman, Media Madness: The Corruption of Our Political Culture, Encounter Books, 2009-04-26. (באנגלית)
| --- | --- |
בקרת זהויות :  NLI: 987007428854105171  PLWABN: 9810712836405606  BnF: cb12310864m (data)  GND: 119180952  ISNI: 0000 0001 2146 3408  LCCN: n2012012838  MusicBrainz: f969e7c5-14f8-462c-bf30-3b3ebf2500f4  NDL: 00621581  NKC: xx0107832  NTA: 114778043  SNAC: w61p04gz  SUDOC: 115257381  VIAF: 263089078   WorldCat (עם VIAF): 263089078
טורקיז

ערך זה עוסק בסוג של מינרל. אם התכוונתם למשמעות אחרת, ראו .
| --- | --- |

 תכונות המינרל
 הרכב כימי:  CuAl₆(PO₄)₄(OH)₈·4H₂O 
 מערך קריסטלוגרפי:  המערכת הגבישית הטריקלינית
 צבע:  טורקיז, כחול, כחול-ירוק, ירוק
 קשיות:  5–6 בסולם מוס
 משקל סגולי:  2.6–2.9
 
טורקיז (Turquoise) הוא מינרל אשר צבעו אטום בין כחול לירוק (ראו טורקיז (צבע)).
נוסחתו היא Cu(Al.Fe3+)6(PO4)4(OH)8 . 4H2O
הטורקיז נחשב לאבן חן.
אבני הטורקיז מוכרות מימי קדם והן שובצו בפסלונים כבר בתקופת מצרים העתיקה. אנשי שבט הנאוואחו, מילידי אמריקה, ביטאו הערכה רבה לאבן זו, שסימלה עבורם אושר, בריאות ומזל, והם שיבצו אותה בתכשיטים רבים שיצרו.
הטורקיז יובא לאירופה בעיקר ממרכז אסיה, וכך קיבל את שמו הצרפתי "טורקיז", שמשמעו "טורקי".
בהשאלה משמש המושג "טורקיז" לשמו של צבע שגוונו כשל המינרל.
בארצות הברית, באוסטרליה ובתאילנד הטורקיז הוא אבן ההולדת התחליפית של החודשים נובמבר ודצמבר. כמו כן הטורקיז נחשבת לאבן המסמלת את מדינת ניו מקסיקו שבארצות הברית.
קיימת אמונה שלטורקיז יכולת להגן מפני "עין רעה". אמונה זו נפוצה בעיקר בקרב ארצות האסלאם וחלק מן היהודים.
מכון המקדש סובר שזו היא אבן הנופך שבאבני החושן.
גלריית תמונות

אבן החן טורקיז
טורקיז
הערות שוליים

↑  History of Navajo Turquoise Jewelry
↑  למה צובעים משקופים ודלתות בים התיכון בכחול וטורקיז?, באתר eureka.org.il
| --- | --- |
בקרת זהויות :  NLI: 987007558296205171  BnF: cb125484872 (data)  LCCN: sh85138950 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
חובת הנמקה

במשפט המנהלי, חובת הנמקה היא עיקרון לפיו החלטותיה של רשות ציבורית צריכות להיות מלוות בהסברים ובנימוקים.
לחובת ההנמקה מספר טעמים עיקריים. כאשר נדרשת הרשות לנמק, הדבר מחייב אותה בבחינה סדורה של קבלת ההחלטות, ובכך הוא מוביל לביקורת עצמית, שעשויה למנוע החלטות שרירותיות או שגויות. תיעוד ההנמקה מאפשר ביקורת גם לאחר קבלת ההחלטה. בנוסף לביקורת העצמית, מאפשרת ההנמקה ביקורת גם של הגופים הממונים על הרשות וכן מסייעת לאזרח שלגביו נתקבלה ההחלטה להבין את הטעמים שהובילו לקבלתה, וכך להחליט האם יש טעם לנסות לשנותה.
רשויות ציבוריות עשויות להימנע מהנמקה, כאשר הן חוששות מהביקורת, או מהטרחה והקצאת המשאבים הכרוכה בכך לעיתים.
חובת הנמקה בישראל > חוק ההנמקות

חוק לתיקון סדרי המינהל (הנמקות), התשי"ט-1958, הידוע בשם "חוק ההנמקות", מטיל על עובדי ציבור חובה לנמק חלק מהחלטותיהם. החוק נחקק בהשפעתו של פסק הדין בעניין אחג'יג', בו קבע השופט ברנזון כי "פקודת התעבורה... אינה מחייבת אותו לנמק את החלטותיו, אך גם אינה פוטרת אותו מחובה זו. במקרה כזה, סבורים אנו כי מן הדין הוא שהמשיב יתן נימוקים לכל החלטה התלויה בשיקול-דעת, שיש בה כדי לפגוע באזרח. עליו להראות כיצד ועל סמך מה הגיע להחלטתו, לא רק כאשר הוא נדרש להראות טעם בבית משפט זה, אלא מלכתחילה כאשר הוא נותן את ההחלטה".
לפי החוק, כאשר עובד ציבור מתבקש בכתב להפעיל אחת מסמכויותיו, עליו להודיע למבקש אם החליט להיענות לבקשה או לא. בעוד שחובת הודעה זו חלה על כל החלטה בבקשה כתובה, חובת הנמקה חלה במקרי סירוב בלבד: על עובד הציבור לנמק את החלטתו, אך רק אם סירב לבקשה.
החוק פוטר את עובד הציבור מהצורך בהנמקה במקרים הבאים:
כאשר החיקוק המסמיך אותו לבצע את הפעולה פוטר אותו מהנמקה.
מטעמי ביטחון המדינה או חשש לפגיעה ביחסי החוץ.
כשהבקשה הייתה בקשה להתמנות לתפקיד מסוים.
כשהגילוי עלול לפגוע בזכויותיו של אדם אחר.
כשיש בכך משום גילוי סוד מקצועי או ידיעה סודית.
בשני מקרים ספציפיים: החלטות לפי חוק כלי היריה, כאשר הדבר עלול להביא לפגיעה בשלומו של אדם או לגילוי דרכי פעולתה של המשטרה, וכן על החלטות שר הפנים לפי חוק הכניסה לישראל.
אם נתן עובד הציבור תשובה שלילית מבלי לנמק, עליו לנמק מדוע בחר לעשות כן (כלומר, להראות שהדבר נעשה בכפוף לסייגים המפורטים). במקרה כזה, רשאי המבקש להגיש ערר על ההחלטה בפני השר הממונה על עובד הציבור.
החוק קובע במפורש כי אי-מילוי הוראותיו - כשלעצמו - לא יביא לפסילת ההחלטה. עם זאת, במקרה כזה, כאשר ההחלטה תיתקף בהליך שיפוטי, נטל ההוכחה יוטל על הרשות הציבורית ולא על האזרח.
חובת הנמקה בישראל > הנמקה בחוקים אחרים

על אף החובה הכללית בחוק ההנמקות, נקבעו חובות הנמקה מפורשות בחוקים רבים נוספים. כך, למשל, קובע סעיף 11 לחוק החולה הנוטה למות כי רופא שקיבל החלטה על דרך הטיפול הרפואי בחולה הנוטה למות, "יתעד ברשומה הרפואית של החולה את מהלך הדיון, את ההחלטה שקיבל ואת הנימוקים לה". חוק העסקת עובדים על ידי קבלני כוח אדם קובע כי אם שר העבודה והרווחה החליט שלא לחדש את רישיונו של קבלן כח אדם, עליו לנמק זאת.
מובן שחובת הנמקה חלה על בית המשפט הן בהליכים משפטיים פליליים והן באלו האזרחיים, הן במישור המשפטי והן במישור קביעת העובדות. על פי המשפט העברי, גם כן מחויבים גופים ציבוריים בכלל ובתי הדין בפרט לספר נימוקים לפעולותיהם, כאלו שיאפשרו ביקורת וכן כדי ליצור מצב של שקיפות ומניעה של פגמים בהתנהלות.
לקריאה נוספת

יצחק זמיר, הסמכות המנהלית (1996), עמ' 922-897.
הערות שוליים

↑  בג"ץ 143/56 אחג'יג' נ' המפקח על התעבורה, פ"ד יא 370, 372.
↑  פרופסור דורון מנשה, תכליתה ומהותה של חובת ההנמקה העובדתית
במשפט הישראלי, https://clb.ac.il/wp-content/uploads/2017/10/10_2014.pdf
↑  נחום רקובר "המשפט העברי בפסיקת בתי המשפט בישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 186-187: חובת הנמקה. אתר דעת
חנניה בר

| --- | --- |

 לידה:  24 בספטמבר 1943 (בן 81) ירושלים, פלשתינה (א"י) 
 מדינה:  ישראל 
 פרסים והוקרה:  פרס אמי לבידור בשעות היום 
 פרופיל ב-IMDb
 
חנניה בר (נולד ב-24 בספטמבר 1943) הוא צלם קולנוע ישראלי. במהלך עבודתו כצלם בארצות הברית היה מועמד שלוש פעמים לפרס דיי טיים ('שעות היום') אמי לצלם הטוב ביותר, מתוכן זכה פעמיים.
בנוסף היה מועמד לפרס אייס (Ace Award). בישראל קיבל שלוש פעמים את פרס הצלם הטוב ביותר.
ביוגרפיה

בר נולד בהר הצופים, ירושלים. לאחר שירותו הצבאי, החל לעבוד באולפני הרצליה. ב-1967 התקבל ללימודים בלונדון פילם סקול (London Film School). במהלך לימודיו החל לצלם סרטים עבור הטלוויזיה הישראלית והמשיך בכך בתחילת שנות ה-70. במקביל צלם סרטים דוקומנטריים. ב-1976 צילם את סרטו העלילתי הראשון, "מסע אלונקות", בבימויו של יהודה ג'אד נאמן (ששיתוף הפעולה עמו נמשך). בשנת 1977 זכה בתואר הצלם הטוב ביותר בתחרות הסרט הישראלי הקצר והצילום הטוב ביותר על פנטסיה על נושא רומנטי. ב-1977 נסע להשתלמות מקצועית בארצות הברית, ונשאר שם תשע-עשרה שנים. במהלך שהותו שם צילם סרטים רבים, ביניהם "חברות בווינה".
מאז חזרתו לישראל בשנת 1996 הוא משלב את עבודתו כצלם עם הפקה ובימוי. הסרט הדוקומנטרי "היו ויהיו" בבימויו, על נושא היחסים של ישראל עם גרמניה של היום, הוקרן בפסטיבל הקולנוע היהודי בירושלים.
במהלך עבודתו כצלם בארצות הברית קיבל שני פרסי דיי טיים אמי (1984 ו-1991). לצד הפקות הוליוודיות יקרות, פיתח בר יחסי עבודה הדוקים עם הבמאי האמריקני העצמאי הנרי ג'גלום, עבורו צילם 12 סרטים עלילתיים. בישראל זכה בר שלוש פעמים בפרס הצלם הטוב ביותר: בתחרות הסרט הקצר על הסרטים הדוקומנטריים "ירושלים באמנות" (במאי - מיכאל לב-טוב) ו"אפטר" (במאי - רנן שור) וכן פרס הצלם הטוב ביותר לסרט עלילתי "פנטזיה על נושא רומנטי" (במאי - ויטק טראץ', תסריט - חנוך לוין).
בר נשוי לשולי בר ולהם שתי בנות.
פילמוגרפיה

"נוזאת אל פואד" (צילום והפקה), בימוי יהודה ג'אד נאמן
"סרט של משוטטים" (הפקה), בימוי דוד דרזי ומעין רוגל
"הפחדנים" (צילום), בימוי אבי נשר, (1983)
"מגש הכסף, בימוי יהודה ג'אד נאמן, (1984)
"רומן בהמשכים" (1985)
"חברות בווינה" (צילום), בימוי ארתור אלן סיידלמן, (1988)
"מזמור חג המולד" (צילום), בימוי ארתור אלן סיידלמן, (2004)
ASSASINATION - w/Charles Bronson, Jill Ireland
AVOCADO SEED, The - w/Elliot Gould, Talia Shire
RESCUE ME - w/ Stephen Dorf
BODY LANGUAGE - w/Heather Locklear
BATTLING FOR BABIES - w/Suzanne Pleshette, Debbie Reynolds, Courtney Cox
DEEP FAMILY SECRETS - w/Angie Dickinson
ELVIRA ~ MISTRESS of the DARK - w/Cassandra Peterson
ERNEST SCARED STUPID - w/Jim Varney & Eartha Kitt
KING OF LOVE - w/Sela Ward, Rip Torn
LEONA: QUEEN of MEAN - w/Suzanne Pleshette, Lloyd Bridges
KID WHO LOVED X-MAS, The - w/Della Reese, Sammy David Jr.
MASTERS of the UNIVERSE - w/Frank Langella, Courtney Cox
OBSESSED with a MARRIED WOMAN - w/Jane Seymour
POKER ALICE - w/Elizabeth Taylor
SAMARITAN: The MITCH SNIDER STORY - w/Martin Sheen
STRANGE VOICES - w/Valerie Harper
SEVEN HOURS TO JUDGEMENT - w/ Beau Bridges, Ron Liebman
הנינג'ה האמריקאי - מייקל דודיקוף
PRINCE of BEL-AIR - w/Kirstie Ally, Mark Harmon
CARTIER AFFAIR, The - w/Joan Collins
A KILLER IN THE FAMILY - w/Robert Mitchum, Eric Stoltz, James Spader
BREAKIN' - w/Ice-T שיגעון הברייקדאנס
The WAVE - w/Bruce Davidson
מסע אלונקות (סרט) - עם גידי גוב
פילמוגרפיה > סרטים בשיתוף עם הבמאי הנרי ג'גלום

QUEEN of the LOT
IRENE IN TIME
GOING SHOPPING
FESTIVAL in CANNES
DE JA VU
LAST SUMMER IN THE HAMPTONS
BABYFEVER
LUCKY DUCKS
VENICE \ VENICE
EATING
SOMEONE TO LOVE
ALWAYS
הערות שוליים

↑  מכינים סרט - לטלוויזיה הישראלית, מעריב, 4 ביולי 1968
↑  עלי מוהר, מי היה הכי טוב ליהודים?, דבר, 4 באוקטובר 1973
↑  מדלית זהב לסרט ישראלי, מעריב, 5 בדצמבר 1974
↑  מסע האלונקות של גידי גוב, דבר, 25 ביולי 1976
גידי גוב במסע אלונקות, דבר, 18 באוגוסט 1976
↑  הקרנה חגיגית בחוג לקולנוע, דבר, 18 בינואר 1978
↑  החלו צילומי סרטו החדש, דבר, 25 בפברואר 1980
↑  חנניה בר באתר IMDb
| --- | --- |
בקרת זהויות :  NLI: 987007429385305171  PLWABN: 9810566754005606  BNE: XX1542898  BnF: cb14076290z (data)  GND: 138377219  ISNI: 0000 0001 0923 5242  LCCN: no2004024582  NKC: xx0167632  VIAF: 89926573   WorldCat (עם VIAF): 89926573
טובולין

טובולין (Tubulin) הוא חלבון ממשפחה של חלבונים גלובולריים הקרויים בשם זהה. החלבונים העיקריים במשפחה הם האלפא-טובולין והבטא-טובולין, יחידות הבניין של המיקרוטובול בתא איקריוטי, אולם המשפחה כוללת עוד 4 חלבונים נוספים.
המשקל המולקולרי של הטובולין הוא כ-50 קילודלטון. המבנה האטומי של טובולין התגלה על ידי אווה נוגאלס. המיקרוטובולים בנויים מדימרים (שתי תת-יחידות) של אלפא- ובטא-טובולין. בקצה החיובי של המיקרוטובול נקשרים חלבוני הטובולין הקשורים למולקולות GTP, בעוד שמהקצה השלילי משתחררים חלבונים הקשורים ל-GDP, תהליך שמתרחש בעזרת GTPase. אף על פי שהן האלפא- והן הבטא-טובולין קושרים GTP, רק חלבוני הבטא מסוגלים לבצע הידרוליזה של GTP ל-GDP.
הגמא- והדלתא-טובולין נמצאים ב-תא באזור הצנטריולות ומשתתפים ביצירת כישור החלוקה במהלך המיטוזה.
ראו גם

מיקרוטובול
שלד התא
דינאין
קינזין
הערות שוליים

↑  https://www.annualreviews.org/doi/10.1146/annurev.biophys.30.1.397
| --- | --- |
בקרת זהויות :  NDL: 00573767 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
טובולסק

טובולסק בשנת 1910
טוֹבּוֹלְסְק (ברוסית: Тобо́льск) היא עיר במחוז טיומן שבסיביר, רוסיה. בעבר הייתה בירתה של סיביר. היא קרויה על שם נהר טובול, ושוכנת במקום שבו הוא נשפך לנהר אירטיש. לפי מפקד התושבים של שנת 2021, בעיר חיים כ-100,352 בני אדם.
היסטוריה

טובולסק הוקמה בשנים 1585–1586 על ידי חייליו של ירמק הקוזאק במהלך הפלישה לסיביר. בשל מיקומה הגאוגרפי באמצע הדרך למזרח הרחוק ומרכז אסיה החלה העיר לשגשג בזכות המסחר עם סין ובוכרה. לאחר שכבשו מהשוודים את פולטבה בשנת 1709, שלחו הרוסים שבויים רבים לטובולסק. עד היום ניתן למצוא בקרב תושבי העיר צאצאים לשבויים הללו.
חשיבותה של העיר ירדה לאחר תום בניית מסילת הרכבת הטרנס-סיבירית, שפסחה על העיר.
לאחר מהפכת פברואר בשנת 1917 הובאו הצאר ניקולאי השני ומשפחתו להתגורר בעיר. לאחר שהתקרב הצבא הלבן לעיר בשנת 1918, העבירו הבולשביקים את הצאר ומשפחתו ליקטרינבורג, שם הם הוצאו להורג וכך באה לקיצה שושלת רומנוב.
ערים תאומות

לטובולסק שלוש ערים תאומות:
בלארוס מוהילב, בלארוס
קוסובו פץ', קוסובו
ארצות הברית קאונסיל בלאפס, איווה, ארצות הברית
ח'יר א-דין

ח'יר א-דין פאשה, המכונה "ברברוסה" (בטורקית: Barbaros Hayrettin Paşa; ‏1478–1546), היה שודד ים, מדינאי ואדמירל עות'מאני בשירות הסולטאן סולימאן המפואר ואביו, הסולטאן סלים הראשון, שפעל בים התיכון, במחצית הראשונה של המאה ה-16, ויריבו הגדול של עמיתו הנוצרי הג'נובזי, אנדראה דוריה.
שודד ים

ח'יר א-דין נולד או חיזיר ראיס באי לסבוס למשפחת פריבטירים, והיה הצעיר מבין חמשת בניו של יאקופ אגה ורדרלי, סיפאהי או יאניצ'ר ממוצא טורקי או אלבני שעבד בשירות הסולטאן מהמט השני. האב השתתף ב-1462 בכיבוש האי לסבוס (מיליטיני) וקיבל אדמות ביישוב בונובה באי. אמו הייתה יוונייה בשם קתריני, אלמנה של כומר יווני.
אחיו פעלו תחילה במערב הים התיכון, ובשנת 1515 השתלטו על אלג'יריה, משם יצאו לפשיטות על נמלי איטליה וספרד, שדדו אוניות ודאגו לשלם מס קבוע לסולטאן, שראה בהם בצדק את בני חסותו ועושי דברו.
ב-1516 עלה קרלוס הראשון, שהיה מאוחר יותר קרל החמישי, קיסר האימפריה הרומית הקדושה, על כס מלכות ספרד, והבין היטב כי לא יוכל לקטוף את פירות גילוי אמריקה לאורך זמן, אם לצי הטורקי תהיה דריסת רגל באוקיינוס האטלנטי. לכן מיקד את מאמציו בראשית שלטונו לשחרר את אלג'יריה מהכיבוש הטורקי. הניסיון הראשון נכשל, אולם בספטמבר 1517 הצליח קרל לכבוש את אלג'יריה והוציא להורג את כל בני המשפחה, פרט לח'יר א-דין, שהצליח לברוח. מאותו זמן כונה "ברברוסה" על ידי האירופים, מאחר שאחיו שנהרג נקרא "באבא אורוץ'", המצלצל דומה. ח'יר א-דין, שרצה לקבל את ההילה שנרכשה לשמו של אחיו, אף ניסה לחקות את דמותו של אחיו וצבע את זקנו באדום.
השתלטות על הים התיכון

בשנות העשרים החל ח'יר א-דין לשדוד את נמלי ספרד ואיטליה. בתחילה התמקד בחופי הים התיכון, ושדד את נמלי קלבריה, טאראנטו ונמלים שונים בחופי ספרד. מאוחר יותר (1531), העז להיכנס לאוקיינוס האטלנטי ושדד בנמל קדיס את אוניות הקיסר קרל, שחזרו מאמריקה עמוסות זהב. שנה אחר כך חצה את מצר מסינה, השתלט על חלקים באיטליה ובסיציליה, והתעמת עם הצי הג'נובזי (1535).
בשנת 1536 נחל ח'יר א-דין מפלה באלג'יר, כאשר הקיסר קרל וצי הליגה הקדושה, שכלל את ספרד, גרמניה, ונציה, ג'נובה, מסדר אבירי מלטה ונאפולי, בפיקוד האדמירל אנדריאה דוריה, השתלט על אלג'יר וגירש אותו משם.[דרוש מקור] אך הלה מצא מקלט בתוניס. כעבור שנתיים (1538) נערך קרב גדול - קרב פרווזה (Prevesa, ביוון), שבו מחץ ח'יר א-דין את צי הליגה. הליגה עשתה מאמץ נוסף לנחות בתוניס ב-1541, אך תנאי מזג אוויר קשים שמו לאל את המסע. כישלון זה גרם להשתלטותו של ח'יר א-דין על הים התיכון באופן מלא עד להתאוששות הליגה, אחרי מותו, ב-1546, ובאופן סופי אחרי קרב לפנטו, ב-1571.
לקריאה נוספת

רוג'ר קראולי, אימפריות הים: הקרב הסופי על השליטה בים התיכון 1521–1580, מאנגלית: חגי אברבוך. תל אביב: אופוס, 2012. (לפי מפתח עמ' 380).
A. Galotta, "Khair al-Din Pasha", EI2 (Encyclopaedia of Islam 2nd edition), Vol. 4 pp 1155-1158
טד החוקר החופר חוזר

| --- | --- |

כרזת הסרט
 בימוי:  אנריקה גאטו
 תסריט:  ג'וסף גאטל   מנואל בורקו
 מדבבים:  טרבור וייט   אלכס קלי   ג'וסף באלדראמה
 מוזיקה:  Zacarías M. de la Riva 
 מדינה:  ספרד 
 חברת הפקה:  Las aventuras de Tadeo Jones   Tadeo jones y el tesoro de los incas
 חברה מפיצה:  סרטי פרמאונט
 הקרנת בכורה:  ספרד 26 באוגוסט 2022   ישראל 25 באוגוסט 2022
 משך הקרנה:  89 דק' 
 שפת הסרט:  ספרדית 
 סוגה:  סרט הרפתקאות, סרט לכל המשפחה, סרט קומדיה 
 פרסים:  פרס גאודי לסרט המונפש הטוב ביותר 
 סרט קודם:  טד החוקר החופר 
 דף הסרט ב־IMDb
 
טד החוקר החופר חוזר (בספרדית: Tadeo Jones 3: La tabla esmeralda; בתרגום חופשי: טד ג'ונס 3: לוח הברקת) הוא סרט הנפשה ספרדי משנת 2022. את הסרט ביים אנריקה גאטו. הסרט הופץ על ידי חברת סרטי פרמאונט.
זהו סרט המשך לסרט "טד, החוקר המבולבל" משנת 2012 ו"טד החוקר החופר" משנת 2017.
עלילה

הארכאולוג המגושם טד שובר סרקופג ויוצא לקסם שמסכן את חבריו, וכך הם יוצאים להרפתקה שלוקחת אותם למקומות כמו מקסיקו, פריז ושיקגו.
מדבבים > דיבוב מקורי

אוסקר ברברן - טד
מישל ג'נר - דוקטור שרה לברוף
לואיס פוסאדה - מומיה
חוסה קורבאצ'ו - ריו
אלכסנדרה ג'ימנז - ויקטוריה מון
ססיליה סוארז - הסוכנת רמירז
טיטו ואלוורדה - סאם פיקל
אנה אסתר אלבורג - ראמונה
מדבבים > דיבוב עברי

ערן מור - טד
נועה כהן - דוקטור שרה לברוף
גילן שחף - מומיה
שירלי לילו - ראמונה
איילת רובינסון - ויקטוריה מון
דן קיזלר - ריו
דן שצברג - בריאן / דמויות שונות
מייה קדוש - אן
אסף פריינטא - סאם פיקל
טליה ברקאי - הסוכנת רמירז / אמיליה / גברת וולפסטרום
גדי לוי - שדרן טור דה פראנס
הערות שוליים

1 2 3 4 5 6 7 8  "Alexandra Jiménez, Cecilia Suárez, Tito Valverde e Iker Jiménez se suman a la familia de 'Tadeo Jones 3. La tabla esmeralda'". Mediaset. 26 ביולי 2022. {{cite web}}:  (עזרה)
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
ח'ייבר פח'טונח'ווה

ח'ייבר פח'טונח'ווה (באורדו: خیبر پختونخوا; בפשטו: خېبر پښتونخوا) הוא מחוז בצפון פקיסטן. בירת המחוז היא פשאוור. על פי מפקד האוכלוסין האחרון משנת 2023, אוכלוסיית המחוז מנתה כ-40.856 מיליון בני אדם, רובם פתאנים. המחוז נוסד ב-26 באפריל 1902 כאשר הוא סופח מאמירות אפגניסטן. השפה המדוברת ביותר במחוז היא פשטו. שפות מדוברות אחרות הן אנגלית ואורדו. המחוז נקרא בעבר "מחוז הספר הצפון-מערבי", ובאפריל 2010 החליט הסנאט של פקיסטן להחליף את שמו לשם הנוכחי.
בצפון המחוז נמצא מעבר ההרים החשוב מעבר ח'ייבר.
היסטוריה

באלף הראשון לספירה, לפני עלייתו של האסלאם, נשלט המחוז על ידי מלכי השאהי. השאהים הראשונים היו אפגנים-בודהיסטים ושלטו באזור עד 870 לספירה. ערבים-מוסלמים וטורקים כבשו את האזור באלף השני לספירה. עם הזמן, התאסלמו השבטים הפתאנים. בשנים 963 - 1187 היה המחוז חלק מאימפריות אסלאמיות גדולות יותר, כולל האימפריה הע'זנאווית. אחר כך נשלט המחוז על ידי פתאנים אפגנים מוסלמים מסולטנות דלהי כולל השושלת הממלוכית של דלהי (1206-90).
ב-1526 הפכו השליטים הממלוכים של דלהי לחלק מהאימפריה המוגולית העולה.
הבריטים, ששלטו ברוב תת-היבשת ההודית התקשו לשלוט באזור זה. האזור היה זירה לשלוש מלחמות בין בריטניה לאפגניסטן.
המלחמה האנגלו-אפגנית הראשונה (1839 - 1842)
המלחמה האנגלו-אפגנית השנייה (1878 - 1880)
המלחמה האנגלו-אפגנית השלישית (6 במאי 1919 - 8 באוגוסט 1919)
לאחר קבלת עצמאות האזור בחר ב-1947 במשאל עם להצטרף לפקיסטן.
בתקופת הכיבוש הפלישה הסובייטית לאפגניסטן שימש האזור כבסיס אספקה ראשי למוג'אהדין שנלחמו בסובייטים.
חינוך

| שנה | אוריינות |
| --- | --- |
1972: 15.5%
1981: 16.7%
1998: 35.41%
2008: 49.9%
2017: 51.7%